เก็บ 3 หุ้นตัวท็อป! รับยอดผลิตรถยนต์เดือนพ.ย.ทำนิวไฮในรอบ 20 เดือน
เก็บ 3 หุ้นตัวท็อป! รับยอดผลิตรถยนต์เดือนพ.ย.ทำนิวไฮในรอบ 20 เดือน
22 ธ.ค. 2560

บล.กรุงศรี จำกัด (มหาชน) ระบุในบทวิเคราะห์วันนี้(22 ธ.ค.) ว่า ส.อ.ท.รายงานยอดผลิตรถยนต์เดือนพ.ย.เพิ่มขึ้นเป็น 190,385 คัน เพิ่มขึ้น 16.45% เทียบเดือนก่อนหน้า และ 11.48% เทียบช่วงเดียวกันของปีก่อน และทำสถิติสูงสุดในรอบ 20 เดือน เป็นบวกต่อกลุ่มผู้ผลิตชิ้นส่วนยานยนต์ AH SAT PCSGH
ขณะที่ยอดขายในประเทศเพิ่มขึ้นเป็น 78,082 คันเพิ่มขึ้น 13.9% เทียบเดือนก่อนหน้า และ 20.55% เทียบช่วงเดียวกันของปีก่อน และสุดท้ายยอดส่งออกเพิ่มขึ้นเป็น 103,042 คัน เพิ่มขึ้น 13.43% เทียบเดือนก่อนหน้า และ 4.64% เทียบช่วงเดียวกันของปีก่อน